Sondagkoerant maak nuwe bok-breier bekendŉ Sondagkoerant het vandag bekendgemaak wie die Springbokke se nuwe breier gaan wees. Rapport berig dat Heyneke Meyer, die voormalige afrigter van die Bulls en die rugbyhoof van die Blou Bulle-unie, by Peter de Villiers as afrigter gaan oorneem. Volgens die koerant het Meyer en Jurie Roux, die uitvoerende hoof van die Suid-Afrikaanse Rugbyunie (Saru), Saterdag in Pretoria vergader in aanloop tot Vrydag se bekendmaking van die nuwe afrigter. Saru het glo, anders as met vorige aanstellings, self kandidate genader vir die pos. Rapport berig ook dat daar glo ongelukkigheid is by sommige direksielede van die Blou Bulle Maatskappy oor Meyer se aanstelling. Meyer was in 2007 met De Villiers se aanstelling ŉ gunsteling gewees vir die pos. Lees meer hier.